กมธ.พณ.เรียกส่วนราชการ ระดมสมอง รับมือผลกระทบโควิด-19 ช่วยผู้ประกอบการ
กมธ.พาณิชย์ เรียกระดมสมอง รับมือผลกระทบโควิด-19 ช่วยผู้ประกอบการ ยัน ทุกกมธ.โฟกัสเรื่องนี้เต็มที่ ปิดสภาทำงานได้ ยังไม่ต้องเปิดวิสามัญเมื่อวันที่ 9 มี.ค.63 นายอัครเดช วงษ์พิทักษ์โรจน์ ส.ส.ราชบุรี พรรคประชาธิปัตย์ ในฐานะเลขานุการและโฆษกคณะกรรมาธิการ (กมธ.) การพาณิชย์ และทรัพย์สินทางปัญญา เปิดเผยว่า กมธ.ได้มีมติศึกษาผลกระทบทางด้านเศรษฐกิจจากการแพร่ระบาดของไวรัสโควิด-19 โดยจะเชิญส่วนราชการที่เกี่ยวข้องทยอยเข้าชี้แจงทีละกระทรวง อาทิ กระทรวงการท่องเที่ยวและกีฬา กระทรวงอุตสาหกรรม กระทรวงการคลัง และ กระทรวงพาณิชย์ เป็นต้น โดยจะเริ่มต้นสัปดาห์หน้าทันที เพื่อหามาตรการรองรับไว้สำหรับช่วยเหลือผู้ประกอบการในภาคต่างๆ ทั้งภาคบริการ การค้า และโรงงานอุตสาหกรรม เพื่อช่วยแบ่งเบาภาระในเรื่องภาษี หรือค่าธรรมเนียม รวมไปถึงการจัดกิจกรรมเพื่อกระตุ้นผู้บริโภคภายในประเทศ เป็นต้น ก่อนสรุปทำเป็นข้อเสนอของ กมธ.พาณิชย์ส่งไปยังรัฐบาลนายอัครเดช กล่าวว่า ทั้งนี้ส่วนตัวคิดว่ายังไม่จำเป็นต้องเปิดสมัยประชุมวิสามัญเพื่อพิจารณาผลกระทบและการป้องกันการแพร่ระบาดของโควิด-19 เป็นการเฉพาะ เพราะขณะนี้รัฐบาลกำลังเร่งดำเนินการอยู่ ที่สำคัญแม้สภาฯ จะอยู่ในช่วงปิดสมัยประชุม แต่ช่องทางการทำงานปกติของ กมธ.ยังทำงานได้ มีการประชุมกันทุกสัปดาห์ โดยทุก กมธ.ต่างโฟกัสมาทำงานเรื่องนี้อย่างเต็มที่ โดยแบ่งหน้าที่กันรับผิดชอบเป็นด้านๆ ชัดเจน ไม่ซ้ำซ้อนกัน เพื่อผลักดันมาตรการและข้อเสนอแนะต่างๆ ไปยังรัฐบาล เพื่อส่งต่อไปยังกระทรวงต่างๆ หรือหน่วยงานที่เกี่ยวข้องอย่างเต็มที่อยู่แล้ว.
กมธ.พาณิชย์ฯ เรียกระดมสมอง รับมือผลกระทบโควิด-19 ช่วยผู้ประกอบการ ยัน ทุกกมธ.โฟกัสเรื่องนี้เต็มที่ ปิดสภาทำงานได้ ยังไม่ต้องเปิดวิสามัญ
โควิด-19,ไวรัสโคโรนา,ไวรัสโคโรน่า,กมธ.พาณิชย์,อัครเดช วงษ์พิทักษ์โรจน์,ส.ส.ราชบุรี ปชป.,ข่าวทั่วไป